Viisi eteläsavolaista SM-hallimoniotteluihin

Helsingin Liikuntamyllyssä viikonloppuna käytäviin SM-hallimoniotteluihin matkaa viisi eteläsavolaisurheilijaa.

Mitalitoiveita ei tällä kertaa ole, mutta kuuden parhaan joukkoon omaa mahdollisuudet Savonlinnan Riennon **Miska Käyhkö**.

Tasaisesti otteleva Käyhkö oli viime kaudella neljäs sekä 15-vuotiaiden sisä- että ulkoratojen viisiottelussa, mutta kilpailee nyt itseään vuotta vanhemman ikäluokan 17-vuotiaiden seitsenottelussa.

Riennosta mukana ovat myös **Niina Karttunen** 17- ja **Roosa Rissanen** 19-vuotiaiden viisiottelussa.

Viime viikonloppuna 17-vuotiaiden 60 metrin aitojen SM-pronssia voittanut Karttunen tavoittelee realistisesti pääsystä kahdeksan parhaan joukkoon.

Karttunen oli juuri kahdeksas viime kesänä käydyssä ulkoratojen seitsenottelussa.

Mikkelin Kilpa-Veikkojen **Inka Puumalainen** hyppäsi viime viikonloppuna 19-vuotiaiden kolmiloikan neljänneksi, muttei saanut pituudessa parasta onnistumistaan.

Puumalainen omaa myös mahdollisuudet kahdeksan parhaan joukkoon 19-vuotiaiden viisiottelussa.

Viides eteläsavolaisurheilija Helsingissä on Kangasniemen Kalskeen **Jasmin Salenius** 17-vuotiaiden seitsenottelussa.

Salenius on kilpaillut hallikaudella vain kertaalleen tehden kuitenkin Jyväskylässä neljä viikkoa sitten ennätyksensä kaikissa kolmessa ottelulajissa.

Eteläsavolaiset SM-hallimoniotteluissa Helsingissä 2.-3.3.

Inka Puumalainen, Mikkelin Kilpa-Veikot, N19 5-ottelu (sunnuntai)

Roosa Rissanen, Savonlinnan Riento, N19 5-ottelu (sunnuntai)

Miska Käyhkö, Savonlinnan Riento, M17 7-ottelu (lauantai-sunnuntai)

Jasmin Salenius, Kangasniemen Kalske, N17 5-ottelu (sunnuntai)

Niina Karttunen, Savonlinnan Riento, N17 5-ottelu (sunnuntai)